**Poveste de iubire...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povestea mea a început cu tine,

În ziua-n care ochii mi-au zâmbit.

Iar ploaia ta se revărsa-n suspine!

Peste privirea mea de-ndrăgostit.

E o poveste ce-o trăiești odată!,

Și-n suflet lasă urmele-i adânci.

Sărutu-ți îmi sălta iubirea toată,

Pe culmi înalte, până-n vârf de stânci.

Sunt un ecou din tine izvorât,

Ce-ncet, încet s-a transformat în vis.

Să curg prin vreme foarte liniștit,

Eu dăruind iubirea ce-am promis.

Încă trăiesc povestea de iubire!

(o liniște profundă-n gândul meu).

Sunt șoapta ta, eterna fericire,

Care se pierde în surâsul tău.

Brăila, noiembrie 2017